महिलाओं ने जुलूस निकाला, थाने पर प्रदर्शन, समझाइश पर मानीं
बच्चीके साथ दुष्कर्म एवं हत्या के आरोपी हेमंत सोनी उर्फ आशु सोनी के माता-पिता एवं बहन की गिरफ्तारी की मांग को लेकर महिलाओं एवं बालिकाओं ने रविवार अपराह्न जुलूस निकाला। थाने पर जाकर नारेबाजी की। महिलाएं आरोपी को फांसी दो-फांसी दो एवं अन्य आरोपियों को गिरफ्तार करो के नारे लगा रहे थे।
भाजपा महिला मोर्चा की जिलाध्यक्ष रजनी मोदी, नगर अध्यक्ष सुखप्रीत कौर एवं भाजपा नगर मंडल उपाध्यक्ष कमलेश सिंघल के नेतृत्व में निकाला गया जुलूस व्यापार मंडल परिसर से शुरू होकर मुख्य मार्गों से होता हुआ पुलिस थाना के समक्ष पहुंचा। प्रदर्शन किया। आरोप लगाया कि आरोपी के परिजनों को पूछताछ के दौरान घर जैसी सुविधाएं दी जा रही हैं। सख्ती नहीं बरती जा रही। आक्रोशित महिलाओं ने आरोपी के परिजनों से मिलवाने की मांग रखी।
इस बीच एसआई रामप्रताप वर्मा सिविल वर्दी में आए और समझाइश का प्रयास किया। उन्होंने कहा कि आरोपी के माता-पिता एवं बहन को कोई बेहतर सुविधाएं नहीं दी जा रही। मैस से सामान्य खाना एवं सर्दी से बचाव के लिए गर्म कपड़े उपलब्ध करवाए गए हैं। उच्चाधिकारी मामले की गंभीरता एवं तत्परता से जांच कर रहे हैं। जो भी दोषी मिला उसके खिलाफ सख्त कार्रवाई की जाएगी। एक घंटे की समझाइश के बाद आक्रोशित महिलाएं थाने से लौट गईं।
सादुलशहर. आक्रोशित महिलाओं से समझाइश करते एसआई रामप्रताप वर्मा।
श्रद्धांजलि सभा में पहुंचे क्षेत्र जनप्रतिनिधि
hin_Deva hin_Deva hin_Deva hin_Deva awa_Deva hin_Deva